**Съобщение**

Във връзка с постъпило уведомление за инвестиционно предложение: „Осигуряване на транспортен достъп до п.и. с идент. 14012.129.18 и имот с проектен идент. 14012.130.137 по КККР на с. Габаре, общ. Бяла Слатина“, в п.и. с идент. 14012.129.130, 14012.131.7, 14012.129.19 и 14012.130.8, земл. с. Габаре, общ. Бяла Слатина, обл. Враца, с възложител: „Дунав Солар Плант“ ЕООД, гр. София, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение предвижда изграждане на транспортен достъп до п.и. с идент. 14012.129.18 и имот с проектен идент. 14012.130.137 по КККР на с. Габаре, общ. Бяла Слатина.

Пътят ще бъде изграден от трошен камък чрез разширяване на съществуващ селскостопански път (п.и. с идент. 14012.129.130). Пътят ще даде възможност за безопасен и сигурен достъп до горепосочените имоти от Републикански път III-134. Свързването на новопроектирания път с Републикански път III-134 ще се осъществи посредством пътна връзка, чието място е определено от Областно пътно управление – Враца.

ИП ще се осъществи в следните имоти:

* п.и. с идент. 14012.129.130, с площ: 4320 кв.м., трайно предназначение на територията: „земеделска“, НТП: „за селскостопански, горски, ведомствен път“, в землището на с. Габаре, общ. Бяла Слатина, обл. Враца.
* п.и. с идент. 14012.129.19 с площ: 132146 кв.м., трайно предназначение на територията: „земеделска“, НТП: „пасище“, категория на земята: 4, в землището на с. Габаре, общ. Бяла Слатина, обл. Враца.
* п.и. с идент. 14012.131.7, с площ: 28581 кв.м., трайно предназначение на територията: „земеделска“, НТП: „пасище“, категория на земята: 4, в землището на с. Габаре, общ. Бяла Слатина, обл. Враца.
* п.и. с идент. 14012.130.8, с площ: 42132 кв.м., трайно предназначение на територията: „земеделска“, НТП: „пасище“, категория на земята: 4, в землището на с. Габаре, общ. Бяла Слатина, обл. Враца.

Общата необходима площ за изграждане на пътната настилка е около 8 дка. Дължината на пътя ще бъде до 800 м.

Видът на настилката следва да бъде трошен камък или друг материал, който да позволява максимално опазване на терените. С оглед предотвратяване наводняването и свободното оттичане на дъждовните води се предвижда изграждане на водосточно съоръжение с поставянето на два броя стоманобетонни тръби с диаметър 120 см. в най-ниската точка на пътя.

Реализацията на ИП е свързана с одобряване на ПУП-ПП и промяна на предназначението на земите, които ще придобият предназначение „територия на транспорта“, с начин на трайно ползване „за местен път“.

Имотите са собственост на община Бяла Слатина. Със свое Решение №191 от Протокол №11/27.06.2024г. Общински съвет – Бяла Слатина дава съгласие за определяне на трасе за ПУП-ПП за транспортен достъп до поземлените имоти в с. Габаре, общ. Бяла Слатина и дава предварително съгласие да се промени предназначението на имотите, през които преминава трасето.

ИП не е свързано с формиране на отпадъчни води.

Така заявено инвестиционното предложение попада в обхвата на т. 10, б. „д“ – „строителство на пътища (невключени в приложение № 1)“ на Приложение №2 на ЗООС, и съгласно нормативните разпоредби **подлежи на процедура по преценяване на необходимостта от извършване на оценка на въздействието на околната среда** (ОВОС). Съгласно чл.93, ал.3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл.4а, ал.1 от Наредбата за ОВОС постъпилата документация е изпратена на директора на Басейнова дирекция Дунавски район – Плевен (БДДР – Плевен) за изразяване на становище, относно допустимостта на инвестиционното предложение спрямо режимите, определени в действащите планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца становище на БДДР – Плевен с изх. № ПУ-01-584-(1)/16.08.2024г.:

* ИП е допустимо спрямо целите и мерките за постигане на добро състояние на водите, определени в ПУРБ в Дунавски район, при спазване на мерките, посочени в т. 1.1.2. от становището;
* ИП е допустимо спрямо Програмата от мерки за намаляване на риска от наводнения заложени в ПУРН 2022 – 2027 г. в Дунавски район, при спазване на мерките посочени в т. 1.2.2. от становището;
* ИП няма да окаже негативно въздействие върху водите и водните екосистеми и е допустимо спрямо ПУРБ и ПУРН в Дунавски район, при условие, че се спазват мерките посочени в т. 1 и законовите изисквания посочени в т. 2 на горецитираното становище.

**ІІ. По отношение на изискванията на чл.31 от Закона за биологичното разнообразие (ЗБР):**

 След направената проверка за местоположението на концесионния контур, се установи, че ИП **не засяга** защитени територии по смисъла на Закона за защитените територии /ЗЗТ/ и **не попада** в обхвата на защитени зони съгласно Закона за биологичното разнообразие /ЗБР/.

Най-близо разположените защитени зони са: BG0001014 "Карлуково" за опазване на природните местообитания и на дивата флора и фауна, обявена със Заповед № РД-329 от 31.03.2021г. на МОСВ (обн. ДВ, бр.53 от 25.06.2021г.) - на 3,7 км и BG0000332 "Карлуковски карст" обявена със Заповед № РД-788/29.10.2008г. на министъра на околната среда и водите (обн. ДВ, бр. 105/2008 г.) - на 4,2 км.

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Бяла Слатина, кметство с. Габаре и БДДР – Плевен.

/отговорено на 23.08.2024г./